**Agencija za odgoj i obrazovanje**

**Donje Svetice 38, Zagreb**

RKP broj 23962

Razina 11

Razdjel 080

Glava 08091

Šifra djelatnosti 8412

KLASA: 400-05/23-01/01

URBROJ: 561-03-02/01-23-01

Zagreb, 31. siječnja 2023.

**BILJEŠKE UZ FINANCIJSKE IZVJEŠTAJE**

**za razdoblje siječanj – prosinac 2022. godine**

Agencija za odgoj i obrazovanje (dalje u tekstu: Agencija) osnovana je Zakonom o Agenciji za odgoj i obrazovanje (Nar. nov., br. 85/06. i 151/22.), koji je stupio na snagu 4. kolovoza 2006. godine. Osnivač Agencije je Republika Hrvatska, a prava i dužnosti osnivača obavlja Ministarstvo znanosti i obrazovanja. Osnovna djelatnost Agencije je obavljanje stručnih i savjetodavnih poslova u odgoju i obrazovanju, odnosno sudjelovanje u praćenju, unapređivanju i razvoju odgoja i obrazovanja na području predškolskog, osnovnoškolskog i srednjoškolskog obrazovanja, obrazovanja odraslih te školovanja djece hrvatskih građana u inozemstvu i djece stranih državljana. Agencija ima podružnice u Splitu, Rijeci i Osijeku.

Agencija je proračunski korisnik državnog proračuna. U svom financijskom poslovanju primjenjuje odredbe Zakona o proračunu (Nar. nov., br. 144/21.) koji je u primjeni od 1. siječnja 2022., Pravilnika o proračunskom računovodstvu i računskom planu (Nar. nov., br. 124/14., 115/15., 87/16., 3/18., 126/19. i 108/20.), Pravilnika o financijskom izvještavanju u proračunskom računovodstvu (Nar. nov., br. 37/22.), Pravilnika o proračunskim klasifikacijama (Nar. nov., br. 26/10., 120/13. i 1/20.), Pravilnika o načinu i uvjetima izvršavanja državnog proračuna te o načinu povrata sredstava u državni proračun i vođenja evidencija o povratu sredstava (Nar. nov., br. 48/11. i 126/17.) i drugih podzakonskih akata donesenih temeljem Zakona o proračunu.

Temeljem članka 8. stavka 2. Pravilnika o financijskom izvještavanju u proračunskom računovodstvu za proračunsku godinu sastavljeni su sljedeći financijski izvještaji: Bilanca, Izvještaj o prihodima i rashodima, primicima i izdacima, Izvještaj o obvezama, Izvještaj o rashodima prema funkcijskoj klasifikaciji, Izvještaj o promjenama u vrijednosti i obujmu imovine i obveza i Bilješke.

**Bilješke uz Bilancu**

**Bilješka br. 1.**

**Šifra B002**

Ukupna knjigovodstvena vrijednost dugotrajne nefinancijske imovine na dan 31. prosinca 2022. je 805.304,50 kuna. U odnosu na stanje na dan 1. siječnja 2022. knjigovodstvena vrijednost se smanjila za 32%, što je posljedica obračuna ispravka vrijednosti nefinancijske imovine koji je, sukladno članku 19. Pravilnika o proračunskom računovodstvu i računskom planu, proveden po prosječnim godišnjim stopama linearnom metodom, te prodaje vozila.

Tijekom 2022. nabavljena je nova nefinancijska imovina u ukupnoj vrijednosti od 254.940,12 kuna, i to licence u iznosu od 107.670,00 kuna, uredska oprema i namještaj u iznosu od 138.072,23 kune, te sitni inventar u iznosu od 8.197,89 kuna. Također je kao donacija primljena umjetnička slika u vrijednosti od 1.000,00 kuna što je sukladno članku 20. stavku 2. Pravilnika o proračunskom računovodstvu i računskom planu knjiženo zaduženjem računa *42421 Djela likovnih umjetnika* uz odobrenje računa *66321 Kapitalne donacije od fizičkih osoba*.

Tijekom godine isknjižena je nefinancijska imovina nabavne vrijednosti 352 384,96 kuna, što se u cijelosti odnosi na vozilo.

Vozilo čija je knjigovodstvena vrijednost bila 0,00 kuna prodano je za 37.050,00 kuna. Sredstva od prodaje uplaćena su na račun državnog proračuna i nisu na raspolaganju Agenciji. Prema uputi Ministarstva financija u slučaju prodaje nefinancijske imovine koju su proračunski korisnici nabavili iz izvora financiranja *Opći prihodi i primici*, ostvareni prihod klasificira se u taj izvor financiranja.

**Bilješka br. 2.**

**Šifra 11**

Agencija posluje preko jedinstvenog računa državnog proračuna, a za isplatu plaća i drugih rashoda za zaposlene te ugovora koristi dva računa HR181001005156310794 i HR381001005156310815 koji su otvoreni kod Hrvatske narodne banke. Ti računi ne smiju imati saldo. Stoga je saldo žiro računa i u početnom stanju i na dan 31. prosinca 2022. bio 0,00 kuna.

Agencija ima četiri blagajne: u Zagrebu te u podružnicama u Splitu, Rijeci i Osijeku. Na dan 1 siječnja 2022. saldo blagajni u podružnicama bio je 0,00 kuna, a saldo blagajne u Središnjem uredu u Zagrebu 1.430,26 kuna. Na dan 31. prosinca saldo svih blagajna bio je 0,00 kuna.

**Bilješka br. 3.**

**Šifra 123**

Na podskupini *123 Potraživanja od zaposlenih* iskazan je iznos od 8.069,22 kune. Potraživanje je zatvoreno u siječnju 2023.

**Bilješka br. 4.**

**Šifra 124**

Na podskupini *124 Potraživanja za više plaćene poreze i doprinose* iskazano je potraživanje za više plaćene doprinose za mirovinsko i zdravstveno osiguranje. Potraživanje je nastalo kad je HZZO naknadno priznao bolovanje za ozljedu na radu koje se, sukladno propisima početno obračunava kao bolovanje na teret poslodavca. Očekuje se da Porezna uprava provede povrat.

**Bilješka br. 5.**

**Šifra 129**

Na podskupini *129 Ostala potraživanja* iskazana su potraživanja od HZZO-a za bolovanja iznad 42 dana i za ozljedu na radu (osnovni račun 12911) u iznosu od 159.078,43 kune. Prema uputama Ministarstva financija tijekom 2022. HZZO je tijekom 2022. proveo tri refundacije sredstava koja je Agencija do 3. srpnja 2021. isplatila zaposlenicima u ukupnom iznosu od 176.751,33 kune. Stoga je u tom iznosu zatvoreno potraživanje, dok je tijekom 2022. isplaćeno odnosno obračunano zaposlenicima 102.392,03 kune novih naknada koje se potražuju od HZZO-a.

**Bilješka br. 6.**

**Šifra 167**

Na račun državnog proračuna naplaćuju se prihodi Agencije koji pripadaju izvoru financiranja *51 Pomoći EU,* *52 Ostale pomoći i darovnice* te *61 Donacije.* Nepotrošena sredstva namjenskih prihoda Agencije u glavnoj knjizi vode se na osnovnom računu *16721 Potraživanja proračunskih korisnika za sredstva uplaćena u nadležni proračun*. Iznos od 770.506,67 kuna iskazan na skupini *16 Potraživanja za prihode poslovanja* u cijelosti se odnosi na saldo računa 16721.

**Bilješka br. 7.**

**Šifra 19**

Na skupini *19 Rashodi budućih razdoblja i nedospjela naplata prihoda* iskazani su rashodi za plaće i naknadu prijevoza za zaposlene za prosinac 2022. u iznosu od 1.589.413,56 kuna.

**Bilješka br. 8.**

**Šifra 231**

Iznos od 1.591.227,49 kuna iskazan na podskupini *231 Obveze za zaposlene* odnosi se na obvezu za plaću za prosinac.

**Bilješka br. 9.**

**Šifra 232**

Iznos od 166.662,76 kuna iskazan na podskupini *232 Obveze za materijalne rashode* obuhvaća obveze za naknade troškova zaposlenima u iznosu od 33.552,48 kuna (od čega se 31.502,20 kuna odnosi na naknadu za prijevoz za prosinac 2022., a 2.050,28 kuna na rashode za službena putovanja zaposlenika), rashode za materijal i energiju u iznosu od 35.583,42 kune, rashode za usluge u iznosu od 97.226,86 kuna te obveze za ostale nespomenute rashode u iznosu od 300,00 kuna.

**Bilješka br. 10.**

**Šifra 239**

Obveze proračunskih korisnika za povrat u proračun odnose se na potraživanja od HZZO-a za bolovanja iznad 42 dana u iznosu od 107.595,49 kuna, za ozljede na radu u iznosu od 34.097,38 kuna te ostale obveze u iznosu od 53.052,73 kune.

**Bilješka br. 11.**

**Šifra 911**

Iznos na podskupini *911 Vlastiti izvori* predstavlja knjigovodstvenu vrijednost dugotrajne nefinancijske imovine.

**Bilješka br. 12.**

**Šifra 922**

U 2022. godini ostvaren je višak poslovanja u iznosu od 678.196,64 kune što je vidljivo u PR-RAS-u na šifri X001. Zajedno s viškom prenesenim iz 2021. višak poslovanja prije provođenja obvezne korekcije iznosi 1.129.020,72 kune.

U 2022. godini ostvaren je manjak od nefinancijske imovine u iznosu od 246.742,23 kune što je vidljivo u PR-RAS-u na šifri Y002. Nefinancijska imovina nabavljena je iz kapitalnih prihoda (prihod iz nadležnog proračuna u iznosu od 245.742,23 kune). Također je primljena donacija nefinancijske imovine (umjetnička slika) u vrijednosti od 1.000,00 kuna što je, sukladno članku 20. stavku 2. Pravilnika o proračunskom računovodstvu i računskom planu, evidentirano zaduženjem računa *42421 Djela likovnih umjetnika* uz odobrenje računa *66321 Kapitalne donacije od fizičkih osoba*. Stoga je temeljem članka 82. stavka 1. Pravilnika o proračunskom računovodstvu i računskom planu provedena obvezna korekcija rezultata na način da je manjak prihoda od nefinancijske imovine ostvaren u tekućoj godini pokriven viškom prihoda poslovanja koji su utrošeni na nabavu te imovine. Korekcijom rezultata ne mijenja se ukupan iskazani rezultat nego samo njegova struktura između poslovne i investicijske aktivnosti.

Nakon korekcije na računu *92211 Višak prihoda poslovanja* ostaje iznos od 882.278,49 kuna, a na računu *92222 Manjak prihoda od nefinancijske imovine* ostaje iznos od 292.361,76 kuna koji je prenesen iz 2020. godine. Za pokriće dijela tog manjka na teret viška poslovanja treba donijeti odluku o rasporedu rezultata.

Višak prihoda poslovanja proistekao je iz nepotrošenih prihoda izvora financiranja *51 Pomoći EU* i *52 Ostale pomoći i darovnice*. Sukladno članku 52. Zakona o proračunu prihodi tih izvora klasificiraju se kao namjenski prihodi. Sukladno članku 53. sredstva namjenskih prihoda i primitaka koja nisu iskorištena u prethodnoj godini prenose se u tekuću proračunsku godinu što znači da će se višak sredstava moći koristiti u 2023. godini.

**Bilješka br. 13.**

**Šifra 99**

Člankom 15. Pravilnika o financijskom izvještavanju u proračunskom računovodstvu propisane su Obvezne Bilješke uz Bilancu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično)
2. Popis sudskih sporova u tijeku.

Popis sudskih sporova u tijeku obvezno sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava.

U okviru izvanbilančnih zapisa evidentirane su potencijalne obveze po osnovi sudskih sporova u tijeku u iznosu od 2076114,84 kune. Navedeni iznos obuhvaća obveze vezano uz radne sporove radi isplate razlike plaće u ukupnom iznosu od 91.945,87 kuna te sudski spor sa Školskom knjigom u kojem je u tijeku revizija u iznosu od 1.675.155,77 kuna. Tijekom 2022. isplaćeno je temeljem radnih sporova 213.182,34 kune za utužene bruto plaće, ali su podnesene dvije nove tužbe za razlike bruto plaća u iznosu od 12.647,61 kunu. Osim navedenoga, u okviru izvanbilančne evidencije evidentirano je 309.013,20 kuna primljenih instrumenata plaćanja (zadužnice).

**Bilješke uz Izvještaj o prihodima i rashodima, primicima i izdacima**

**Bilješka br. 1.**

**Šifra6**

Agencija je ostvarila u 2022. godini ostvarila ukupne prihode poslovanja u iznosu od 37.462.205,44 kune što je za 23,4% više nego prethodne godine.

**Bilješka br. 2.**

**Šifra 631**

Talijanski institut za kulturu dodijelio je Agenciji iznos od 6.651,27 kuna što je evidentirano na osnovnom računu *63211 Tekuće pomoći od međunarodnih organizacija*, izvor financiranja *52 Ostale pomoći i darovnice.* Sredstva su namijenjena za tečajeve stručnog usavršavanja profesora talijanskog jezika.

**Bilješka br. 3.**

**Šifra 632**

U okviru šifre *632 Pomoći od međunarodnih organizacija i institucija EU* evidentirano je 998.039,71 kuna. Radi se o tekućim pomoćima od institucija i tijela EU koje su evidentirane na osnovnom računu 63231. Sredstva iz izvora financiranja *561 Europski socijalni fond (ESF*) troše se na projektu *K767054 OP Učinkoviti ljudski potencijali 2014.-2020., prioritet 3*, a sredstva iz izvora *573 Instrumenti Europskog gospodarskog prostora i ostali instrumenti* u okviru aktivnosti *A579073 Učimo poduzetništvo 5.0*. Agencija je nositelj projekta s tim da se dio sredstava prenosi drugim partnerima u projektu. Tijekom 2022. sredstva su proslijeđena partneru u Norveškoj te učeničkoj zadruzi iz Hrvatske. U 2023. sredstva će se doznačiti i školama koje su također partneri u projektu.

**Bilješka br. 4.**

**Šifra 639**

U okviru ove šifre evidentiran je iznos od 20.250,00 kuna primljenih od Ministarstva znanosti i obrazovanja za refundaciju putnih troškova na osnovnom računu *63911 Tekući prijenosi između proračunskih korisnika istog proračuna* te 602.190,78 kuna primljenih od Agencije za mobilnost i programe EU na osnovnom računu *63931 Tekući prijenosi između proračunskih korisnika istog proračuna temeljem prijenosa EU sredstava*.

**Bilješka br. 5.**

**Šifra 663**

Iz izvora financiranja *61 Donacije,* osnovni račun *66312 Tekuće donacije od neprofitnih organizacija*, ostvareno je 30.000,00 kuna od Hrvatske zajednice županija. Sredstva se troše na aktivnosti *A733032 Izvannastavne aktivnosti u osnovnim i srednjim školama-natjecanje*.

**Bilješka br. 6.**

**Šifra 671**

Iz državnog proračuna ostvareno je ukupno 35.804.066,21 kuna. Od toga je na računu *67121 Prihodi iz nadležnog proračuna za financiranje rashoda za nabavu nefinancijske imovine* evidentirano 245.742,23 kune.

**Bilješka br. 7.**

**Šifra 3**

Ukupni rashodi poslovanja ostvareni su u iznosu od 36.784.008,80 kuna, što je za 25,0% više nego prethodne godine.

U strukturi rashoda najznačajniji su rashodi za zaposlene koji su ostvareni u iznosu od 18.695.325,42 kune. Od toga se 226.387,75 kuna odnosi na isplate plaća po sudskim presudama Kako se radi o razlici plaće za godine prije 2015., obračunan je i plaćen i doprinos za zapošljavanje sukladno Zakonu o doprinosima koji je vrijedio u tim godinama.

Zatim slijede materijalni rashodi u iznosu od 14.919.057,34 kune, s rastom od 69,7%.

U okviru šifre *321 Naknade troškova zaposlenima* najznačajniji rast zabilježen je kod rashoda za službena putovanja koji su prethodne dvije godine bili znatno smanjeni zbog situacije s bolesti COVID-19.

U okviru šifre *322 Rashodi za materijal i energiju* najznačajniji rast (84%) ostvaren je kod troškova za energiju pri čemu su se rashodi za električnu energiju te za motorni benzin i dizel gorivo udvostručili zbog porasta cijena.

Nakon prestanka mjera vezanih uz bolest COVID-19 nastavilo se s natjecanjima učenika čiji prijevoz na natjecanja se evidentira na osnovnom računu *32319 Ostale usluge za komunikaciju i prijevoz*. Posljedično došlo je do porasta usluga telefona, pošte i prijevoza iskazanih na šifri 3231 u odnosu na 2021.

Iz istog razloga naknade troškova osobama izvan radnog iskazane na šifri 324 odnosa veće su 10 puta u odnosu na prethodnu godinu.

Na šifri *3522 Subvencije trgovačkim društvima izvan javnog sektora* iskazani su prijenosi partnerima u EU projektu iz Norveške isplaćeni iz izvora 12 u iznosu od 10.232,00 kuna te iz izvora 571 u iznosu od 61.140,15 kuna.

Na šifri *3661 Tekuće pomoći proračunskim korisnicima drugih proračuna* u 2022. evidentiran je iznos od 3.024.965,70 kuna što je povećanje od 21,5% u odnosu na prethodnu godinu. Taj iznos odnosi se na naknade za rad voditeljima županijskih stručnih vijeća u osnovnim i srednjim školama koje su isplaćene školama.

**Bilješka br. 8.**

**Šifra 4**

Tijekom 2022. nabavljena je nova nefinancijska imovina u ukupnoj vrijednosti od 246.742,23 kune, što je za 65,5% manje nego prethodne godine. Nabavljene su licence u iznosu od 107.670,00 kuna te uredska oprema i namještaj u iznosu od 138.072,23 kune.

Na šifri *4242 Umjetnička djela (izložena u galerijama, muzejima i slično)* sukladno članku 20. stavku 2. Pravilnika o proračunskom računovodstvu i računskom planu evidentirana je umjetnička slika u vrijednosti od 1.000,00 kuna. Slika je primljena kao donacija što je knjiženo zaduženjem računa *42421 Djela likovnih umjetnika* uz odobrenje računa *66321 Kapitalne donacije od fizičkih osoba*.

**Bilješke uz Izvještaj o rashodima prema funkcijskoj klasifikaciji**

**Bilješka br. 1.**

**Šifra R1**

Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda.

Finkcijski se, u skladu s namjenom, klasificiraju rashodi poslovanja (razred 3) i rashodi za nabavu nefinancijske imovine (razred 4), dok se izdaci za financijsku imovinu (razred 5) ne razvrstavaju funkcijski, a time niti ne uključuju u ovaj Izvještaj. Zbroj rashoda po svim funkcijama iskazan na šifri R1 Obrasca: RAS-funkcijski mora biti jednak iznosu iskazanom na šifri Y034 Ukupni rashodi Obrasca: PR-RAS.

Rashodi Agencije klasificirani su u funkciju *098 Usluge obrazovanja koje nisu drugdje svrstane*.

**Bilješke uz Izvještaj o promjenama u vrijednosti i obujmu imovine i obveza**

**Bilješka br. 1.**

Tijekom 2022. nije bilo promjena u vrijednosti imovine i obveza. Kako bi se izvještaj smatrao popunjenim, prema uputi Ministarstva financija upisano je 0,00 kuna na šifru P002.

**Bilješke uz Izvještaj o obvezama**

**Bilješka br. 1.**

**Šifra V001**

Nepodmirene obveze iz 2021. godine prenesene u 2022. iznose 1.710.139,45 kuna i odgovaraju stanju obveza iskazanih na AOP-u 036 Izvještaja Obveze za 2021.

**Bilješka br. 2.**

**Šifra V009**

Na kraju 2022. ostalo je nepodmirenih obveza u iznosu od 1.952.635,85 kuna. Sve obveze su nedospjele, a odnose se na:

* obveze za zaposlene u iznosu od 1.591.227,49 kuna, a odnose se na obvezu za plaću za prosinac,
* obveze za materijalne rashode u iznosu od 166.662,76 kuna,
* obveze proračunskih korisnika za povrat u proračun u visini potraživanja od HZZO-a za isplaćenu naknadu za bolovanje te potraživanja od Porezne uprave za više uplaćene porez na dohodak, prirez i doprinose (naknadno priznata ozljeda na radu) koje se klasificiraju kao međuproračunske obveze iznose 194.745,60 kuna.

Sukladno članku 13. stavku 2. Pravilnika o financijskom izvještavanju u proračunskom računovodstvu obveze stvorene između subjekata objavljenih u RKP-u koje se u evidencijama korisnika vode na računima obveza za rashode poslovanja, nabavu nefinancijske imovine, za financijsku imovinu, za potrebe Izvještaja o obvezama ne razdvajaju se prema navedenim vrstama nego se stavljaju u zajedničku kategoriju međusobne obveze proračunskih korisnika (međuproračunske obveze):

* obveze po osnovi fakturiranja između korisnika u sustavu proračuna,
* obveze za povrat sredstava na ime bolovanja koje refundira HZZO odnosno po konačnom obračunu poreza na dohodak, što refundira Porezna uprava (ako je naknada isplaćena iz sredstava nadležnog proračuna),
* obveze nadležnog proračuna za nepotrošene vlastite prihode i namjenske prihode i primitke proračunskih korisnika uplaćene u proračun,
* obveza prema državnom proračunu temeljem Zakona o prodaji stanova na kojima postoji stanarsko pravo (55%, 65%).

RAVNATELJICA

dr. sc. Dubravka Brezak Stamać